ગુજરાતમાં 9મી અને 14મી ડિસેમ્બરે ચૂંટણી યોજાવાની છે. પ્રથમ તબક્કામાં 19 જિલ્લામાં જ્યારે બાકીના 14 જિલ્લાઓમાં 14મી ડિસેમ્બરે મતદાન થવાનું છે. જેનું પરિણામ 18 ડિસેમ્બરના રોજ જાહેર કરવામાં આવશે. ગુજરાતમાં 4.3 કરોડ મતદાતાઓ 182 બેઠકો પરના ઉમેદવારોના ભવિષ્યને ઈવીએમમાં બંધ કરવાના છે. જેના માટે કુલ 50 હજાર 128 પોલિંગ બૂથો પર મતદાનની પ્રક્રિયા હાથ ધરવામાં આવશે. આ વખતની ચૂંટણીમાં પ્રથમ વખત ઉમેદવારોને વધુમાં વધુ માત્ર 28 લાખ રૂપિયા સુધીનો ખર્ચ કરવાની ચૂંટણી કમિશ્નરે છૂટ આપી છે.